Der er større sandsynlighed for at møde ikke-etniske danskere i arbejde, når du afleverer dine børn i vuggestuen, er forbi den lokale autoforhandler eller er indlagt på sygehuset.

Et folketingssvar fra finansminister Kristian Jensen (V) viser nemlig, at antallet af flygtninge og familiesammenførte på arbejdsmarkedet er steget fra 11.000 til 24.000 siden 2015. Og det har stor samfundsøkonomisk betydning.

Hver eneste gang, man flytter en fra ledighed til beskæftigelse, giver det statskassen et plus på cirka 300.000 kroner, fortæller finansminister Kristian Jensen.

- Det er en milliardgevinst, at så mange flere flygtninge er kommet i beskæftigelse, siger han.

Integrationsindsatsen er en succes. Man har arbejdet systematisk med gruppen på grund af dens store potentiale Henning Jørgensen, arbejdsmarkedsforsker

Ifølge Finansministeriet er nettoudgifterne til flygtninge og familiesammenførte i Danmark på et enkelt år fra 2016 til 2017 faldet med 2,5 milliarder kroner, fordi flere er i arbejde.

Det stigende antal skyldes ikke kun, at der er kommet flere flygtninge og familiesammenførte til Danmark. Beskæftigelsesfrekvensen for gruppen er inden for samme periode steget med 17 procentpoint. For personer af dansk herkomst er stigningen under tre procentpoint.

Ifølge Finansministeriet er Danmarks samlede bruttonationalprodukt af samme grund i dag fem milliarder kroner større, end det ville have været med uændret beskæftigelse for flygtninge og familiesammenførte.

- Det er meget tilfredsstillende, for et større bruttonationalprodukt betyder en større velstand i Danmark, siger finansminister Kristian Jensen og uddyber: